stanford-oval/wikipedia huggingface dataset:
Saab Dynamics

Saab Dynamics (2010-luvulle saakka Saab Bofors Dynamics) on ruotsalainen Saab AB -puolustusvälinekonserniin kuuluva liiketoiminta-alue ja aseteollisuusyhtiö, jonka kotipaikka on Karlskoga. Saab Dynamics Ab:n liikevaihto (2021) oli noin 5,7 miljardia Ruotsin kruunua. Vuonna 2022 Saab Dynamicsin osuus Saab AB:n myynnistä oli 22 prosenttia.
Yhtiön juuret ovat Bofors-yhtiössä, joka perustettiin vuonna 1873. Vuonna 1999 Saab sai Boforsin haltuunsa ostettuaan sen emoyhtiön Celcius-yhtymän. Syyskuussa 2000 yhdysvaltalainen United Defense Industries osti Saabilta Bofors Weapon Systemsin tykkituotannon, ohjustuotannon jäädessä Saabin omistukseen. Tykkituotanto päätyi myöhemmin BAE Systemsille UDI:n sulauduttua siihen. Nykyinen tuotanto kattaa myös tutka-, infrapuna- ja lasersensorijärjestelmät.
Tuotteita

RBS15-meritorjuntaohjukset (Suomen puolustusvoimissa nimellä MtO 85)
RBS 23 "BAMSE" -ilmatorjuntaohjukset
RBS 70 -ilmatorjuntaohjukset (Suomen puolustusvoimissa ITO2005)
NLAW/MTB LAW
Taurus-risteilyohjus
STRIX -120 mm kranaatinheittimen ammus
Carl Gustav -panssarintorjuntasinko
GLSDB (Ground-Launched Small Diameter Bomb), yhteistyössä Boeingin kanssa
Charles Shyer

| Charles Richard Shyer |
| --- | --- |
 Charles Shyer vuonna 2012.
Henkilötiedot
Syntynyt: 11. lokakuuta 1941 Los Angeles, Kalifornia, Yhdysvallat
Kuollut: 27. joulukuuta 2024 (83 vuotta) Los Angeles, Kalifornia, Yhdysvallat
Ammatti:  elokuvaohjaaja, käsikirjoittaja, tuottaja
Puoliso:  Nancy Meyers (1980–1999) Deborah Lynn-Shyer (eronnut)
Ohjaaja
Tunnetuimmat ohjaukset:  Morsiamen isä Morsiamen isä 2 Alfie
Palkinnot
 1980 * WGA: Best Original Screenplay 2004 * Golden Globe:Best Original Song * BFCA: Best Song 2012 * IAC:  Best Online Fashion or Beauty Film * IAC:  Best in Show * Best Shorts Competition -palkinto * The TELLY -palkinto * The Accolade Competition -palkinto * Academy of Visual Arts Communicator -palkinto 
Aiheesta muualla
IMDb 
Elonet
Charles Richard Shyer (11. lokakuuta 1941 Los Angeles, Kalifornia, Yhdysvallat – 27. joulukuuta 2024 Los Angeles, Kalifornia, Yhdysvallat) oli yhdysvaltalainen elokuvaohjaaja, -käsikirjoittaja ja -tuottaja. Hänen tunnetuimpia elokuvia ovat Morsiamen isä (1991) ja Morsiamen isä 2 (1995). Lukuisten elokuvaohjauksiensa ohella hän teki töitä televisioon. Shyer oli vuonna 1981 ehdolla Oscar-palkinnon saajaksi käsikirjoituksellaan elokuvaan Tyttö joka kävi intin (1980).
Hänellä on kaksi tytärtä ohjaaja-tuottaja Nancy Meyersin kanssa.
Filmografia

| Vuosi | Elokuva | Lisätetoa |
| --- | --- | --- |
| 1977 | Konna ja Koukku | Käsikirjoittaja |
| 1978 | House calls - kotikäynnit | Käsikirjoittaja |
| 1978 | Mitäs täällä roikut Henry Moon? | Käsikirjoittaja |
| 1980 | Tyttö joka kävi intin | Käsikirjoittaja ja tuottaja |
| 1984 | Inhimilliset erot | Käsikirjoittaja ja ohjaaja |
| 1984 | Menikö taas pieleen? | Käsikirjoittaja |
| 1986 | Jumpin' Jack Flash | Käsikirjoittaja (nimellä J.W. Melville) |
| 1987 | Kuka kutsui haikaran? | Käsikirjoittaja ja ohjaaja |
| 1991 | Morsiamen isä | Käsikirjoittaja  ja ohjaaja |
| 1992 | Huijareitten paratiisi | Käsikirjoittaja |
| 1994 | Etusivun rakkaustarina | Käsikirjoittaja  ja ohjaaja |
| 1995 | Morsiamen isä 2 | Käsikirjoittaja  ja ohjaaja |
| 1998 | Ansa vanhemmille | Käsikirjoittaja  ja tuottaja |
| 2001 | Kohtalokas kaulakoru | Ohjaaja ja tuottaja |
| 2004 | Alfie | Käsikirjoittaja, ohjaaja ja tuottaja |
| 2012 | Ieri Oggi Domani (Yesterday, Today and Tomorrow) | Käsikirjoittaja ja ohjaaja |
Aiheesta muualla

Charles Shyer Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Elonet 
Muut:  SNAC  IdRef
Super Smash Bros. (pelisarja)

| Super Smash Bros>  |
| --- | --- |

Kehittäjä:  Sora Ltd. HAL Laboratory
Julkaisija:  Nintendo
Lajityyppi:  taistelupeli
Ensijulkaisu:  Super Smash Bros. (1999)
Viimeisin julkaisu:  Super Smash Bros. Ultimate (2018)
Aiheesta muualla
MobyGames
Lisää peliartikkeleitaVideopelien teemasivulla
Super Smash Bros. (大乱闘スマッシュブラザーズ, Dairantō Sumasshu Burazāzu) on Nintendon kehittämä taistelupelisarja, jossa Nintendo-peleistä tutut hahmot tappelevat toisiaan vastaan.
Pelisarjan ensimmäinen osa ilmestyi vuonna 1998 Nintendo 64:lle. Peli on saanut jatkoa: Super Smash Bros. Melee julkaistiin GameCubelle, Super Smash Bros. Brawl Wiille ja Super Smash Bros. for Nintendo 3DS & Wii U WiiUlle ja Nintendo 3DS:lle ja Super Smash Bros. Ultimate Nintendo Switchille. Brawlista alkaen peleissä on esiintynyt myös kolmannen osapuolen pelikehittäjien hahmoja, kuten Segan Sonic the Hedgehog.
Sarjan pelit

Super Smash Bros. (1999, Nintendo 64)
Super Smash Bros. Melee (2001, Nintendo GameCube)
Super Smash Bros. Brawl (2008, Wii)
Super Smash Bros. for Nintendo 3DS & Wii U (2014, Wii U ja Nintendo 3DS)
Super Smash Bros. Ultimate (2018, Nintendo Switch)
Aiheesta muualla

Virallinen sivusto (englanniksi)
Nicolas Seiwald

Nicolas Seiwald toukokuussa 2022.
Nicolas Seiwald (s. 4. toukokuuta 2001 Kuchl) on itävaltalainen jalkapalloilija, pelipaikaltaan keskikenttäpelaaja. Hän on pituudeltaan 179-senttimetrinen. Hän on edustanut vuodesta 2023 alkaen Saksan Bundesliigassa pelaavaa RB Leipzigia. Hän on pelannut Itävallan A-maajoukkueessa vuodesta 2021.
Seiwald on edustanut kotimaassaan 2. Ligassa Lieferingiä ja Bundesliigassa Red Bull Salzburgia. Hän pelasi kausina 2020–2023 Bundesliigassa 78 ottelua ja teki viimeisellä kaudella kolme maalia. Hän voitti kolme liigamestaruutta ja kahdesti cupin. Hän pelasi Mestarien liigassa 14 ottelua ja teki maalin lokakuussa 2022 Dinamo Zagrebia vastaan. Eurooppa-liigassa hän pelasi kaksi ottelua.
Seiwald pelasi kaudella 2023–2024 RB Leipzigin joukkueessa 21 Saksan Bundesliigan ottelua, joissa hän oli kuusi kertaa avauskokoonpanossa. Voitokkaassa Saksan supercupin loppuottelussa Bayern Müncheniä vastaan hän pelasi täydet minuutit. Mestarien liigassa hän pelasi neljä ottelua, joissa hän oli kolme kertaa avauskokoonpanossa.
Seiwald pelasi useissa Itävallan nuorisomaajoukkueissa alle 15-vuotiaista alle 21-vuotiaisiin. Hän pelasi Itävallan A-maajoukkueessa ensimmäisen kerran marraskuussa 2021 MM-karsintaotteluissa Israelia ja Moldovaa vastaan. Hän pelasi EM-kilpailuissa 2024 täydet minuutit Itävallan kaikissa neljässä ottelussa. Hän on pelannut vuoden 2024 loppuun mennessä 34 A-maaottelua, joissa hän on ollut 33 kertaa avauskokoonpanossa. Hän ei ole tehnyt maaleja A-maaotteluissaan.
Pierre Sanfourche-Laporte

Pierre Sanfourche-Laporte (24. maaliskuuta 1774 Sarlat-la-Canéda – 30. kesäkuuta 1856 Belleville) oli ranskalainen lakimies ja kirjailija, joka toimi asianajajana Brysselin kaupungin kassaatiotuomioistuimessa.
Louis Renault

Louis Renault
Louis Renault (21. toukokuuta 1843 Autun – 8. helmikuuta 1918 Barbizon) oli ranskalainen professori ja kasvattaja, joka toimi aluksi roomalaisen oikeuden ja kauppaoikeuden professorina Dijonin yliopistossa. Tämän jälkeen vuodesta 1873 lähtien hän toimi professorina Pariisissa Sorbonnen yliopiston oikeustieteellisessä tiedekunnassa, jossa hänestä tuli vuonna 1881 kansainvälisen oikeuden professori. Tässä tehtävässä hän toimi aina kuolemaansa asti.
Hänet kutsuttiin jäseneksi ranskalaiseen akatemiaan Académie des Sciences Morales et Politiques vuonna 1901. Hän sai yhdessä Ernesto Teodoro Monetan kanssa Nobelin rauhanpalkinnon vuonna 1907.
François Gény

François Gény 1934.
François Gény (1861–1959) oli ranskalainen oikeustieteilijä, joka työskenteli Nancyn yliopistossa, jossa hän opetti ja toimi hallinnossa. Hän otti käyttöön nimityksen oikeuslingvistiikka. Hänet valittiin yhdysvaltalaisen tiedeakatemian American Academy of Arts and Sciencesn jäseneksi 1933.
Aiheesta muualla

Kuvia tai muita tiedostoja aiheesta François Gény Wikimedia Commonsissa
François Gény, Britannica (englanniksi)
Hannu Roos

| Hannu Roos> Henkilötiedot |
| --- | --- |
Syntynyt: 16. heinäkuuta 1964 (ikä 60) Rauma, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  174 cm
Paino:  73 kg
Pelaajaura
Pääsarjaura:  1982–1989
Seurat:  Lukko (SML/I-div.) Ässät (SML) Kärpät (SML) Sport (II-div.)
    
Hannu Roos (s. 16. heinäkuuta 1964 Rauma) on suomalainen entinen jääkiekkomaalivahti. Hän pelasi urallaan SM-liigaa Rauman Lukossa, Porin Ässissä ja Oulun Kärpissä yhteensä 112 runkosarjaottelun verran. Roos on myöhemmin luonut valmentajauraa. Hän toimi vuosina 2016–2018 Lukon naisten joukkueen vastuuvalmentajana SM-sarjassa/Naisten Liigassa.
Pelaajaura

Roos on Rauman Lukon kasvatti. Hän voitti seurassa B-nuorten SM-hopeaa vuonna 1982 ja SM-pronssia vuonna 1981. Roos debytoi SM-liigassa kaudella 1982–1983, jolloin hän toimi pääasiassa Lukon kakkosmaalivahtina Kari Kaupinsalolle ja pelasi viisi runkosarjaottelua. Joukkue putosi kaudeksi 1983–1984 I-divisioonaan. Roos jatkoi pääasiallisena kakkosvahtina Kaupinsalolle ja pelasi kahdeksan ottelua. Lukon kausi päättyi sarjanousuun takaisin SM-liigaan, jossa Roos pelasi kaudella 1984–1985 yhdeksän runkosarjaottelua.
Kaudeksi 1985–1986 Roos siirtyi Porin Ässiin. Hän lähti kauteen Antero Kivelän aisaparina ja pelasi lopulta suurimman osan kauden otteluista, joita kertyi 25. Myös kahdella seuraavalla kaudella Roos toimi Ässien pääasiallisena vastuunkantajana. Kaudeksi 1988–1989 hän siirtyi Oulun Kärppiin, jossa Roos aloitti kauden Ari Timosaaren maalivahtiparina ja pelasi 13 runkosarjaottelua. Hän putosi vuodenvaihteessa kuitenkin joukkueen kolmosvahdiksi, kun Kärppien maalivahtiosasto täydentyi Daryl Reaugh'lla. Joukkueen kausi päättyi lopulta putoamiseen I-divisioonaan.
Roos pelasi kaudella 1992–1993 II-divisioonajoukkue Vaasan Sportissa, jossa hän eteni I-divisioonan karsintoihin, mutta joukkue jäi kuitenkin ilman sarjanousua. Roosin pelaajaura päättyi seuraavaan kauteen 1993–1994.
Valmennusura

Pelaajauransa päätyttyä Roos jatkoi Sportissa valmentajana. Hän toimi kaudella 1995–1996 seuran B-nuorten valmentajana. Roos valmensi Sportissa myös naisia ja tyttöjä. Hän palasi myöhemmin kasvattajaseuraansa Rauman Lukkoon, jossa Roos voitti kaudella 2013–2014 apuvalmentajana B2-nuorten SM-hopeaa. Kaudeksi 2016–2017 hänet nimettiin seuran naisten SM-sarjajoukkueen vastuuvalmentajaksi. Roos toimi tehtävässä kaksi kautta.
UTC+5.45

UTC+5.45:tä käyttävät maat on merkitty kirkkaankeltaisella
UTC+5.45 on aikavyöhyke, joka on 5 tuntia ja 45 minuuttia UTC±0-aikavyöhykettä edellä. Sitä käytetään Nepalissa. Nepal siirtyi nykyiseen aikavyöhykkeeseensä vuonna 1986, jota ennen se käytti Intian kanssa samaa aikavyöhykettä UTC+5.30.
Michael Majalahti

Starbuck
Michael ”StarBuck” Majalahti (s. 24. huhtikuuta 1973 Ontario, Kanada lähde?) on Suomessa asuva showpainija, laulaja, kolumnisti, kuvataiteilija, personal trainer ja life coach.
Ura

Majalahti on toiminnut Stoner Kings -yhtyeen solistina ja lauluntekijänä vuodesta 2000. Hän toimii myös laulajana blues rock -yhtyeessä The Crossfyre. Showpainijana lempinimellä ”The Canadian Rebel” StarBuck otteleva Majalahti on voittanut showpainin Euroopan, Suomen ja Italian mestaruuden ja hän on kouluttanut painijoita Ruotsissa, Norjassa ja Suomessa vuodesta 2003. Suomessa Majalahti tunnetaan suomalaisen showpainin pioneerina. Michael oli perustamassa Fight Club Finlandia vuonna 2006 ja perusti vuonna 2018 SLAM! Wrestling Finland nimisesen promootion, joka keskittyy kotimaisten talentien lisäksi kansainvälisiin painijoihin. Yhtiöllä on Virossa oma haaransa, SLAM! Wrestling Tallinn.
Majalahti aloitti painissa kehäkuuluttajana ja TV-kommentaattorina vuonna 1992, Kanadassa. Hän kouluttautui itseammattipainijaksi maailmankuulussa Hart Bros. -painikoulussa Kanadan Calgaryssa vuonna 1993 entisen WWE-, WCW- ja ECW-tähti Lance Stormin sekä Karl Moffatin (Stampede Wrestlingissä paininut nimellä Jason The Terrible) opetuksessa. Majalahden ensimmäinen ottelu oli Calgaryssä 7. tammikuuta 1994, otteluvastustajana toimi Lance Storm. StarBuck kertoo huippuhetkiään olleen vuodet 2010–2014 Japanissa, missä hän työskenteli SMASH- ja Wrestling New Classic -promootioille.
Majalahti on toiminut englannin kielen valmentajana suomalaisille rocksolisteille parantaen heidän ulosantiaan, ääntämystään sekä lyrikaalista sisältöä.  Hän on avustanut tai ollut mukana auttamassa kielitaidollisesti muun muassa Sonata Arcticaa, Timo Kotipeltoa, Stratovariusta, Lordia, Thunderstonea, Godsplaguea, Lullacryta, Celestyä, The Soulsia ja Dirty Licksiä.
Hän on esiintynyt myös monissa suomalaisissa tv-mainoksissa. Näitä ovat olleet muun muassa Lapin Kullan, Icen, K-Citymarketin, Fazerin Kismetin, Radio Novan ja McDonald'sin mainokset. Michael Majalahti on kysytty voiceover-näyttelijä ja mainosääni kaupallisella sektorilla.
Michael on toiminut graafikkona ja kuvittajana. Mm. suositut Hevisaurus-hahmot ovat Michaelin käsialaa.
Majalahdesta kertova, Oskari Pastilan ohjaama dokumenttielokuva Spandex Sapiens sai ensi-iltansa Helsingissä 17. kesäkuuta 2016.
Michael ”StarBuck” Majalahden urallaan hallitsemia mestaruustitteleitä:
SMASH
WNC Wrestling New Classic
EuroStars
DWA Deutsche Wrestling Allianz
EWA European Wrestling Association
FCF (Fight Club Finland)
SLAM! Wrestling Finland
Frank Andersson Nordic Wrestling Championship
TopCatch
I Miti del Wrestling
IWS Italian Wrestling Superstar
EPW European Professional Wrestling
BWA British Wrestling Alliance
Showpainitietoja

Pituus: 180 cm lähde?
Paino: 102 kg lähde?
Tunnusmusiikki: Eye of the Tiger (Survivor)
Nimikkoliikkeet: Spike Piledriver, Superkick, Slingshot Suplex
Aiheesta muualla

Wikimedia Commonsissa on kuvia tai muita tiedostoja aiheesta .
(Arkistoitu – Internet Archive) StarBuckin Fight Club Finland profiili
Starbuck.fi StarBuckin viralliset kotisivut
StarBuck's MySpace Starbuckin MySpace sivut
Michael Majalahti Meteli.netissä
Starbuck matsin jälkeen.
Team Visma–Lease a Bike

Team Jumbo-Visma 2022.
Rabobank tallin ajajat Rund um den Henninger Turm -kilpailussa vuonna 2005. Jukka Vastaranta kuvassa ensimmäinen vasemmalta
Team Visma–Lease a Bike (UCI-tunnus TVL) on hollantilainen maantiepyöräilyn ammattilaistalli. Vuosina 2019–2023 joukkueen nimi oli Team Jumbo-Visma.
Tallin parhaista ajajista koostuva ProTeam osallistuu maantiepyöräilyn korkeimmalle sarjatasolle UCI World Tourille. Tallin kehitysryhmä Development Team kilpailee alemmassa UCI:n Eurooppa Tourissa. Jumbo-Vismalla on myös naisten talli sekä cyclocross-talli. Joukkue aloitti toimintansa vuonna 1984 nimellä Kwantum. Vuosina 1996–2012 talli tunnettiin nimellä Rabobank.
Tallille menestystä ovat tuoneet tanskalainen Jonas Vingegaard, joka on voittanut Ranskan ympäriajon kahdesti vuosina 2022 ja 2023,  slovenialainen Primož Roglič, joka on voittanut Espanjan ympäriajon kolmesti (2019, 2020 ja 2021) ja Italian ympäriajon kerran (2023) sekä yhdysvaltalainen Sepp Kuss, joka voitti Espanjan ympäriajon 2023. Myöskin tallia edustava belgialainen Wout van Aert on menestynyt yhden päivän kilpailuissa sekä cyclocrossissa.
Muita tallin aiempia huippupyöräilijöitä ovat olleet muun muassa Italian ja Espanjan ympäriajon voittaja Denis Menšov, kolminkertainen maailmanmestari, kirimies Oscar Freire sekä Italian ympäriajon voittaja Tom Dumoulin. Rabobank hyllytti tallia edustaneen Michael Rasmussenin vuoden 2007 Ranskan ympäriajossa johtoasemassa neljä etappia ennen kilpailun loppua häneen kohdistuneiden doping-epäilysten vuoksi.
Suomalainen Jukka Vastaranta kilpaili vuosina 2003–2004 Rabobank Development Team -tallissa ja vuosina 2005-2006 Rabobankin ProTour-tallissa.
Sponsorit

Alankomaalaisen sanomalehden De Volkskrantin vuonna 2012 tekemän tutkimuksen mukaan talli vähintään hyväksyi dopingin käytön vuosina 1999–2007. Lokakuussa 2012 tallin pääsponsorina toiminut alankomaalainen pankki Rabobank päätti lopettaa sponsoroinnin vuoden 2012 lopussa. 13. joulukuuta 2012 talli ilmoitti, että se toimii kaudella 2013 nimellä Blanco Pro Cycling Team tavoitteenaan löytää sponsori kaudelle 2014 tai lakkauttaa toiminta. Kuluttajaelektroniikkaa valmistava Belkin aloitti joukkueen uutena pääsponsorina kesällä 2013. Vuosina 2015−2018 tallin sponsoreina toimivat Alankomaiden lotto sekä kauppaketju Jumbo. Vuodesta 2019 alkaen pääsponsorina on norjalainen ohjelmistoyritys Visma
Talli käytti vuosina 1984–2008 Colnagon valmistamia pyöriä, mutta alkoi 2009 ajaa Giantilla, jossa on Shimanon osasarja. Vuosina 2014–2020 talli ajoi Bianchin pyörillä ja siirtyi vuonna 2021 käyttämään Cervélon pyöriä.
Joukkueen kokoonpano > 2025

Lähde: UCI
| Joukkueen kokoonpano 2025> Ajaja | Joukkueen kokoonpano 2025> Syntymäaika | Joukkueen kokoonpano 2025> Maa | Joukkueen kokoonpano 2025> Edellinen joukkue |
| --- | --- | --- | --- |
| Edoardo Affini | 24. kesäkuuta 1996 |  Italia | Mitchelton-Scott (2020) |
| Niklas Behrens | 6. marraskuuta 2003 |  Saksa | Lidl-Trek Future Racing (2024) |
| Tiesj Benoot | 11. maaliskuuta 1994 |  Belgia | Team DSM (2021) |
| Matthew Brennan | 6. elokuuta 2005 |  Yhdistynyt kuningaskunta | Team Visma | Lease a Bike Development (2024) |
| Victor Campenaerts | 28. lokakuuta 1991 |  Belgia | Lotto Dstny (2024) |
| Thomas Gloag | 13. syyskuuta 2001 |  Yhdistynyt kuningaskunta | Trinity Racing (2022) |
| Tijmen Graat | 10. tammikuuta 2003 |  Alankomaat | Team Visma | Lease a Bike Development (2024) |
| Per Strand Hagenes | 10. heinäkuuta 2003 |  Norja | Jumbo-Visma Development Team (2023) |
| Menno Huising | 8. huhtikuuta 2004 |  Alankomaat | Team Visma | Lease a Bike Development (2024) |
| Matteo Jorgenson | 1. heinäkuuta 1999 |  Yhdysvallat | Movistar Team (2023) |
| Wilco Kelderman | 25. maaliskuuta 1991 |  Alankomaat | Bora-Hansgrohe (2022) |
| Olav Kooij | 17. lokakuuta 2001 |  Alankomaat | Jumbo-Visma Development Team (2021) |
| Steven Kruijswijk | 7. kesäkuuta 1987 |  Alankomaat | Rabobank Continental (2009) |
| Sepp Kuss | 13. syyskuuta 1994 |  Yhdysvallat | Rally Cycling (2017) |
| Christophe Laporte | 11. joulukuuta 1992 |  Ranska | Cofidis (2021) |
| Bart Lemmen | 14. lokakuuta 1995 |  Alankomaat | Human Powered Health (2023) |
| Daniel McLay | 3. tammikuuta 1992 |  Yhdistynyt kuningaskunta | Arkéa-B&B Hotels (2024) |
| Jørgen Nordhagen | 10. tammikuuta 2005 |  Norja | Team Visma | Lease a Bike Development (2024) |
| Ben Tulett | 26. elokuuta 2001 |  Yhdistynyt kuningaskunta | Ineos Grenadiers (2023) |
| Cian Uijtdebroeks | 28. helmikuuta 2003 |  Belgia | Bora-Hansgrohe (2023) |
| Attila Valter | 12. kesäkuuta 1998 |  Unkari | Groupama-FDJ (2022) |
| Wout van Aert | 15. syyskuuta 1994 |  Belgia | Cibel (2019) |
| Dylan van Baarle | 21. toukokuuta 1992 |  Alankomaat | Ineos Grenadiers (2022) |
| Loe van Belle | 24. tammikuuta 2002 |  Alankomaat | Jumbo-Visma Development Team (2023) |
| Tosh Van der Sande | 28. marraskuuta 1990 |  Belgia | Lotto-Soudal (2021) |
| Julien Vermote | 26. heinäkuuta 1989 |  Belgia | Secteur-Duolar (2023) |
| Jonas Vingegaard | 10. joulukuuta 1996 |  Tanska | ColoQuick (2018) |
| Simon Yates | 7. elokuuta 1992 |  Yhdistynyt kuningaskunta | Team Jayco AlUla (2024) |
| Axel Zingle | 18. joulukuuta 1998 |  Ranska | Cofidis (2024) |

Lähde:  ProCyclingStats
Aiheesta muualla

Tallin kotisivut (englanniksi)
Cyclingnewsin tallisivu (englanniksi)
Kuvia tai muita tiedostoja aiheesta Team Visma–Lease a Bike Wikimedia Commonsissa
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rabobank
Käännös suomeksi
Alexander Schlager

Alexander Schlager vuonna 2017.
Alexander Schlager (s. 1. helmikuuta 1996 Salzburg) on itävaltalainen jalkapalloilija, pelipaikaltaan maalivahti. Hän on pituudeltaan 184-senttimetrinen. Hän edustaa Itävallan Bundesliigassa pelaavaa Red Bull Salzburgia.
Schlager on kotimaansa seurojen lisäksi pelannut kauden 2014–2015 lainalla saksalaisen RB Leipzigin junioreissa. Kesällä 2017 hän siirtyi Lieferingistä LASK Linziin, jossa hän pelasi kuusi kautta. Ensimmäiset kymmenen bundesliigaotteluaan hän pelasi kaudella 2015–2016 lainalla Grödigin joukkueessa. LASK:issa hän pelasi 161 bundesliigaottelua, 16 Eurooppa-liigan ottelua ja seitsemän Konferenssiliigan ottelua. Red Bull Salzburgissa hän pelasi kaudella 2023–2024 Bundesliigassa 28 ottelua ja Mestarien liigassa kuusi ottelua.
Schlager pelasi useissa Itävallan nuorisomaajoukkueissa. Vuonna 2013 hän pelasi alle 17-vuotiaiden EM-kilpailuissa joukkueensa kaikki kolme ottelua, kuten myös saman ikäluokan MM-kilpailuissa. Alle 19-vuotiaiden EM-kilpailuissa 2015 hän pelasi kaksi ottelua. Alle 21-vuotiaiden EM-kilpailuissa 2019 hän pelasi kaikki kolme ottelua.
Schlager pelasi Itävallan A-maajoukkueessa ensimmäisen ottelunsa marraskuussa 2019 EM-karsinnassa Pohjois-Makedoniaa vastaan. Hän oli kesällä 2021 pelatuissa EM-kilpailuissa Itävallan varamaalivahtina. Hän joutui polvivamman vuoksi jäämään pois vuoden 2024 EM-kilpailuista. Hän on pelannut vuoden 2024 loppuun mennessä 17 A-maaottelua, joista kolme oli maaliskuussa 2021 pelattuja MM-karsintaotteluita ja kuusi vuonna 2023 pelattuja EM-karsintaotteluita.
Helao Nafidi

| Helao Nafidi |
| --- | --- |
 Helao Nafidi
 Koordinaatit: 17°23′36″S, 15°53′28″E 
Valtio:   Namibia
Alue:  Ohangwena
Hallinto:  
 – Pormestari:  Darius Shaalukeni
 – Toimitusjohtaja:  Inge Ipinge
Väkiluku (2023):  29 119
Aikavyöhyke:  UTC+1
Infobox OKVirheellinen NIMI-arvo: 
Helao Nafidi on kaupunki Ohangwenan alueella pohjoisessa Namibiassa Angolan rajalla. Se on perustettu vuonna 2004 kaupungiksi, joka koostuu useasta kylästä ja asuinalueesta valtatie B1:n varrella Oshikangon ja Ohangwenan kylän välillä, jotka ovat myös tämän kaupungin osia. Vuoden 2023 väestönlaskennan mukaan Helao Nafidissa oli 29 119 asukasta. Kaupunki jakautuu kolmeen kaupunkialueeseen, jotka ovat Oshikango pohjoisessa aivan Angolan rajalla, Omafo ja Ohangwena siitä etelään ja eri kylät ja viljelyalueet näiden välissä.
Kaupunki koostuu seuraavista kylistä: Onhuno, Ohangwena, Omafo, Engela ja Oshikango, joilla kaikilla oli kylävaltuustonsa aina vuoden 2015 paikallisvaaleihin saakka. Edelleen kaupunkiin kuuluu myös Omhedi, jossa asuu Namibian puoleisen Oukwanyaman hallitsija, kuningatar Mwadinomho Martha Kristian Nelumbu. Kaupungin osista Engela on entinen suomalainen lähetysasema.
Etymologia

Helao Nafidi oli PLANin upseeri, Etelä-Afrikan rajasodassa kaatunut.
Historia

Alue, joka tänään muodostaa Helao Nafidin, kärsi huomattavasti Namibian itsenäisyyssodan aikana vuosien 1966 ja 1989 välillä. Osapuolina tässä sodassa olivat toisaalta SWAPO ja toisaalta Etelä-Afrikan puolustusvoimat ja sen liittolainen UNITA. Sissisodassa Oshikangon raja-asema lähestulkoon tuhottiin kokonaan, ja tuo kylä oli huonossa kunnossa 1990-luvun puoliväliin saakka. Namibian itsenäisyyden jälkeen useat asuinpaikat julistettiin kyliksi vuonna 1996, jotta niiden alueella voitaisiin käydä enemmän rajakauppaa.